*Pozri aj: Chórová ochodza*
*Ambit hovorovo znamená aj pitvor, predsieň.*
Klenutý neskorogotický ambit kláštora v benediktínskom Kláštore Hronský Beňadik, 15. storočie.
**Ambit**, **krížová chodba** alebo **kvadratúra** (lat. *ambitus*) je otvorená stĺpová klenutá chodba obopínajúca z troch alebo štyroch strán rajský dvor pri kostole a najčastejšie v kláštore, do ktorého sa zvyčajne otvára arkádami. Často je doplnená kaplnkami alebo výklenkami a slúžili ako prístrešky pre pútnikov, sprievodom a modlitbám. V kláštore slúži na vzájomné komunikačné prepojenie kláštorného kostola a jednotlivých priestorov na prízemí konventu, prípadne ďalších nádvorí kláštora. Ambit môže byť aj dvojpodlažný, t. j. rovnako riešená chodba je aj na poschodí. Krížová chodba kláštorov a kapitulných kostolov neobopína celú stavbu, ale len prilieha k stavbe z boku. V období baroka sa stavali ambity aj pri významných pútnických kostoloch, mohli napr. obklopovať kaplnku.

Krížová chodba sa značne vyvinula z rímskeho peristylu, stĺpovej chodby okolo átria, ústredného štvorcového dvora, z neho sa vchádzalo do jednotlivých miestností domu. Rovnaké usporiadanie potom prevzali aj stredoveké univerzity, paláce a ďalšie svetské alebo sakrálne budovy. Od 16. storočia sa základné usporiadanie zachováva, chodby sú ale uzatvorené a namiesto arkád majú okná aby sa dali priestory vykurovať. Krížová chodba sa zachovala v mnohých kláštoroch, ako napríklad v benediktínskom Kláštore v Hronskom Beňadiku alebo v Starom minoritskom kláštore v Levoči

Terminológia
------------

Terminológia nie je jednotná, a tak sa pre ambit používa názov krížová chodba a kvadratúra alebo sa tým naopak označuje celý rajský dvor. Názov krížová chodba pochádza z nem. *kreuzgang* a je analógiou ku krížovej ceste a lat. *claustrum* čo znamená uzatvárať. Súvisí to s označením verejnosti neprístupne časti kláštora.

Galéria
-------

* Románsky ambit v Kláštore Bronnbach neďaleko mesta Wertheim, Nemecko Románsky ambit v Kláštore Bronnbach neďaleko mesta Wertheim, Nemecko
* Gotický ambit v Emauzskom kláštore, Praha, Česko Gotický ambit v Emauzskom kláštore, Praha, Česko
* Gotický ambit v Starom kláštore minoritov v Levoči Gotický ambit v Starom kláštore minoritov v Levoči
* Renesačný ambit v kláštornom kostole Église Notre-Dame de Donnemarie-Dontilly, Francúzsko Renesačný ambit v kláštornom kostole Église Notre-Dame de Donnemarie-Dontilly, Francúzsko
* Barokový ambit v Kláštore Waldsassen, Nemecko Barokový ambit v Kláštore Waldsassen, Nemecko

Referencie
----------

1. ↑  ambit In: SYROVÝ, Bohuslav. *Architektura oborový slovník*. 2. vyd. Praha : Státní nakladatelství technické literatury, 1972. S. 11-12.
2. 1 2  ambit In:  *Encyclopaedia Beliana* [online]. Slovenská akadémia vied, [cit. 2020-06-17]. Dostupné online. ISBN 978-80-89524-30-3.
3. ↑   *Ottův slovník naučný*. Zväzok 2. [s.l.] : [s.n.]. S. 84.
4. ↑  HORN, Walter. *On the Origins of the Medieval Cloister*. Gesta, 1973, [cit. 2020-06-17]. S. 39-40. DOI:10.2307/766633
5. ↑   *Región Gron* [online]. 2016-12-12, [cit. 2020-06-17]. Dostupné online.
6. ↑   *X. Krížová chodba | Informačná kancelária Levoča* [online]. [Cit. 2020-06-17]. Dostupné online.
7. ↑   *Ottova encyklopedie nové doby*. Zväzok 6. [s.l.] : [s.n.]. S. 909.

Literatúra
----------

* KOCH, Wilfried. *Evropská architektura*. Praha : Universum, 2008. ISBN 9788024236575.

Pozri aj
--------

* peristyl
* kolonáda
* nádvorie

Iné projekty
------------

Commons
* Spolupracuj na Commons Commons ponúka multimediálne súbory na tému **Ambit**

Externé odkazy
--------------

* Krížová chodba
* Kláštor Hronský Beňadik
* Starý kláštor minoritov v Levoči